CELEX: 32011R0312
Language: el
Date: 2011-03-30 00:00:00
Title: Κανονισμός (ΕΕ) αριθ. 312/2011 της Επιτροπής, της 30ής Μαρτίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

1.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/53
            
         ΚΑΝΟΝΙΣΜΌΣ (ΕΕ) αριθ. 312/2011 ΤΗΣ ΕΠΙΤΡΟΠΉΣ
   της 30ής Μαρτίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη Συνδυασμένη Ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Αντικείμενο (καλούμενο «πομπός υπερήχων») αποτελούμενο από ένα πιεζοηλεκτρικό στοιχείο υπό μορφή κεραμικού δίσκου στον οποίο προσαρτάται μεταλλική μεμβράνη με ακτινικά προσανατολισμένο κώνο. Το σύνολο είναι στερεωμένο σε πλάκα βάσης και τοποθετημένο σε πλαστικό περίβλημα με ακροδέκτες.
                              Η διέλευση εναλασσόμενου ρεύματος θέτει σε ταλάντωση το πιεζοηλεκτρικό στοιχείο, προκαλώντας υπερηχητικά κύματα (μη αισθητά στο ανθρώπινο αυτί) που μεταδίδονται μέσω του αέρα. Το αντικείμενο μετατρέπει επομένως ηλεκτρικά σήματα σε υπερηχητικά κύματα.
                              Το αντικείμενο χρησιμοποιείται για πληθώρα σκοπών, συμπεριλαμβανο-μένων της μέτρησης απόστασης σε βοηθήματα στάθμευσης, της παρα-κολούθησης χώρου σε αντικλεπτικά συστήματα συναγερμού αυτοκινήτων και της μέτρησης της στάθμης υγρών σε ορισμένα προϊόντα.
                           
                        
               
                  8548 90 90
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8548, 8548 90 και 8548 90 90
                  Δεδομένου ότι το αντικείμενο δεν θεωρείται μέρος συγκεκριμένης μηχανής του τμήματος XVI, αποκλείεται η κατάταξη σύμφωνα με τη σημείωση 2 του τμήματος XVI.
                  Δεδομένου ότι το αντικείμενο δεν θεωρείται μέρος συγκεκριμένου εργαλείου ή συσκευής του κεφαλαίου 90, αποκλείεται η κατάταξη σύμφωνα με τη σημείωση 2 του κεφαλαίου 90.
                  Το αντικείμενο είναι ηλεκτρικό μέρος μηχανής ή συσκευής που δεν κατονομάζεται ούτε περιλαμβάνεται σε άλλο σημείο του κεφαλαίου 85.
                  Το αντικείμενο κατατάσσεται επομένως στον κωδικό ΣΟ 8548 90 90.
               
            
                  
                              2.
                           
                           
                              Αντικείμενο (καλούμενο «δέκτης υπερήχων») αποτελούμενο από ένα πιεζοηλεκτρικό στοιχείο υπό μορφή κεραμικού δίσκου στον οποίο προσαρτάται μεταλλική μεμβράνη με ακτινικά προσανατολισμένο κώνο. Το σύνολο είναι στερεωμένο σε πλάκα βάσης και τοποθετημένο σε πλαστικό περίβλημα με ακροδέκτες.
                              Υπερηχητικά κύματα (μη αισθητά στο ανθρώπινο αυτί) θέτουν σε ταλάντωση το πιεζοηλεκτρικό στοιχείο που μετατρέπει τα κύματα σε ηλεκτρικά σήματα.
                              Το αντικείμενο χρησιμοποιείται για πληθώρα σκοπών, συμπεριλαμβανο- μένων της μέτρησης απόστασης σε βοηθήματα στάθμευσης, της παρα-κολούθησης χώρου σε αντικλεπτικά συστήματα συναγερμού αυτοκινήτων και της μέτρησης της στάθμης υγρών σε ορισμένα προϊόντα.
                           
                        
               
                  8548 90 90
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8548, 8548 90 και 8548 90 90.
                  Δεδομένου ότι το αντικείμενο δεν θεωρείται μέρος συγκεκριμένης μηχανής του τμήματος XVI, αποκλείεται η κατάταξη σύμφωνα με τη σημείωση 2 του τμήματος XVI.
                  Δεδομένου ότι το αντικείμενο δεν θεωρείται μέρος συγκεκριμένου εργαλείου ή συσκευής του κεφαλαίου 90, αποκλείεται η κατάταξη σύμφωνα με τη σημείωση 2 του κεφαλαίου 90.
                  Το αντικείμενο είναι ηλεκτρικό μέρος μηχανής ή συσκευής που δεν κατονομάζεται ούτε περιλαμβάνεται σε άλλο σημείο του κεφαλαίου 85.
                  Το αντικείμενο κατατάσσεται επομένως στον κωδικό ΣΟ 8548 90 90.